

**Στις βραβεύσεις της Κυπριακής Ομοσπονδίας Καράτε ο Σωτήρης Αδάμου**

Το μέλος του ΔΣ ΚΟΑ Σωτήρης Αδάμου παρευρέθηκε στην ετήσια βράβευση των άριστων αθλητών και αθλητριών της Κυπριακής Ομοσπονδίας Καράτε το Σάββατο 17 Δεκεμβρίου 2022 στη Λευκωσία, εκπροσωπώντας τον Οργανισμό και τον Πρόεδρο Ανδρέα Μιχαηλίδη.

Ο Σωτήρης Αδάμου τόνισε στον χαιρετισμό του τη διαχρονική στήριξη του Κυπριακού Οργανισμού Αθλητισμού προς το καράτε και μετέφερε τη δέσμευση πως αυτή η βοήθεια θα συνεχιστεί αδιάλειπτα, ενώ συμμετείχε στις βραβεύσεις. Από την πλευρά του ο Πρόεδρος της Κυπριακής Ομοσπονδίας Καράτε Ανδρέας Βασιλείου ευχαρίστησε τον ΚΟΑ για τη στήριξη που παρέχει, τονίζοντας την καθοριστική συμβολή του στην ανάπτυξη του αθλήματος.